Up-1935/06
Natisni
Opravilna št.:
Up-1935/06
Datum odločitve:
22. 11. 2006
ECLI:
ECLI:SI:USRS:2006:Up.1935.06
Akt:
Ustavna pritožba zoper sklep Višjega sodišča v Ljubljani št. III Cp 5545/2005 z dne 28. 6. 2006 v zvezi s sklepom Okrajnega sodišča v Grosupljem št. I 02/00050 z dne 7. 2. 2005
Izrek:
Ustavna pritožba zoper sklep Višjega sodišča v Ljubljani št. III Cp 5545/2005 z dne 28. 6. 2006 v zvezi s sklepom Okrajnega sodišča v Grosupljem št. I 02/00050 z dne 7. 2. 2005 se zavrže.
Evidenčni stavek:
Ustavna pritožba je prepozna. Dejstvo, da je bila izpodbijana sodna odločba pritožnici vročena med sodnimi počitnicami, ne more vplivati na njeno pravočasnost, saj po izrecni določbi drugega odstavka 1. člena Zakona o sodiščih (Uradni list RS, št. 19/94 in nasl. – ZS) veljajo določbe prvega dela zakona za vsa sodišča v Republiki Sloveniji, razen za Ustavno sodišče.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
16. 10. 2006
Vrsta odločitve:
sklep
Vrsta rešitve:
zavrženje
Dokument:
US26768
Dokument v PDF obliki:
Up-1935-06.pdf
117 KB
Prenesite datoteko
Up-1935/06-8
22. 11. 2006
SKLEP
Ustavno sodišče je v postopku za preizkus ustavne pritožbe A. A. iz Ž., ki jo zastopa Odvetniška pisarna B. & B., d. n. o., o. p., Z., na seji senata 7. novembra 2006  in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Ljubljani št. III Cp 5545/2005 z dne 28. 6. 2006 v zvezi s sklepom Okrajnega sodišča v Grosupljem št. I 02/00050 z dne 7. 2. 2005 se zavrže.
Obrazložitev
1. Pritožnica je 13. 10. 2006 vložila ustavno pritožbo zoper sodno odločbo, navedeno v izreku. Predlagala je začasno zadržanje njene izvršitve.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Iz podatkov, ki jih je Ustavnemu sodišču poslalo Okrajno sodišče v Grosupljem, izhaja, da je bil pritožničini pooblaščenki izpodbijani sklep Višjega sodišča v Ljubljani št. III Cp 5545/2005 z dne 21. 6. 2006 vročen 1. 8. 2006. Dne 2. 8. 2006 je začel teči 60 dnevni rok, ki se je iztekel 2. 10. 2006. Ustavna pritožba, vložena 13. 10. 2006, je torej prepozna, zato jo je Ustavno sodišče zavrglo. Tudi dejstvo, da je bil izpodbijani sklep pritožničini pooblaščenki vročen v času sodnih počitnic, na pravočasnost ustavne pritožbe ne vpliva. Po izrecni določbi drugega odstavka 1. člena Zakona o sodiščih (Uradni list RS, št. 19/94 in nasl. – v nadaljevanju ZS) namreč veljajo določbe prvega dela zakona (tako tudi določba tretjega odstavka 83. člena ZS, po kateri v času sodnih počitnic procesni roki ne tečejo) za vsa sodišča v Republiki Sloveniji, razen za Ustavno sodišče.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS ter prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić